मंत्री-पूर्व विधायक के समर्थकों में भी हाथापाई : इससे पहले मंत्री रणधीर सिंह और पूर्व विधायक चुन्ना सिंह के समर्थकों के बीच भी हाथापाई और गाली-गलौज हुआ। घटना की सूचना मिलते ही थाना प्रभारी नवीन कुमार सिंह और अन्य अधिकारी पुलिस बल के साथ मौके पर पहुंचे। लोगों को समझा-बुझाकर शांत कराया। थाना प्रभारी ने बताया कि पारबाद में आयोजित सांस्कृतिक कार्यक्रम की सूचना पुलिस को नहीं दी गई थी। उधर, करीब एक घंटे बाद मंत्री फिर कार्यक्रम में लौटे। वहां एक घंटे तक रहे। हालांकि इस बार वे स्टेज पर नहीं गए, बल्कि नीचे बैठकर सांस्कृतिक कार्यक्रम का आनंद लिया।